JayJayThrowThrow/commonwealth-wiki-mix huggingface dataset:
ഹൻസിക മോട്‌വാനി

ഹിന്ദി സിനിമകളിൽ ഒരു ബാലതാരമായി അഭിനയ രംഗത്തേക്ക് വന്ന ഇന്ത്യൻ ചലച്ചിത്രനടിയാണ് ഹൻസിക മോട്‌വാനി (), (ജനനം: ആഗസ്ത് 9, 1991). പ്രധാനമായും തമിഴ്, തെലുങ്ക് സിനിമകളിലാണ് അവർ അഭിനയിക്കുന്നത്. പിന്നീട് ദേശമുഡുരു (2007), കാന്ത്രി (2008), മസ്‌ക (2009) എന്നിവയുൾപ്പെടെ തെലുങ്ക് സിനിമകളിൽ പ്രധാന വേഷങ്ങളിൽ അവർ പ്രത്യക്ഷപ്പെട്ടു. മാപ്പിളൈ (2011) എന്ന ചിത്രത്തിലൂടെ തമിഴ് സിനിമയിൽ തൻ്റെ കരിയർ ആരംഭിച്ച അവർ പിന്നീട് എങ്കെയും കാതൽ (2011), വേലായുധം (2011), ഒരു കാൽ ഒരു കണ്ണാടി (2012), തീയ വേലൈ സെയ്യനും കുമാരു (2013), സിങ്കം II (2013), അരൺമനൈ (2014) എന്നിങ്ങനെ വാണിജ്യപരമായി വിജയിച്ച നിരവധി തമിഴ് ചിത്രങ്ങളിൽ അഭിനയിച്ചു. വില്ലൻ (2017) എന്ന മലയാള ചിത്രത്തിലും അവർ അഭിനയിച്ചിട്ടുണ്ട്.
സ്വകാര്യ ജീവിതം

ഒരു സിന്ധി ഹൈന്ദവ കുടുംബത്തിൽ നിന്നുള്ള ഹൻസിക മോട്വാനി ജനിച്ചത് മഹാരാഷ്ട്രയിലെ മുംബൈയിലാണ്. സ്കൂൾ വിദ്യാഭ്യാസം ചെയ്യുന്നത് മുംബൈയിൽ നിന്നാണ്. ഹൻസികക്ക് തെലുങ്ക്, ഇംഗ്ലീഷ്, ഹിന്ദി, തുളു, തമിഴ് എന്നീ ഭാഷകൾ കൈകാര്യം ചെയ്യാനറിയാം. പിതാവ് പ്രദീപ് മോട്‌വാനി, ഒരു ബിസ്സിനസ്സുകാരനും, മാതാവ് മോണ മോട്‌വാനി ഒരു ഡെർമറ്റോളജിസ്റ്റുമാണ്. മുംബൈയിലെ പോഡാർ ഇന്റർനാഷണൽ സ്കൂളിൽനിന്നും സാന്താക്രൂസിലെ ഇന്റർനാഷണൽ കരിക്കുലം സ്കൂളിൽനിന്നുമാണ് അവർ വിദ്യാഭ്യാസം നേടിയത്.
അഭിനയ ജീവിതം

ഹൻസിക മോട്‌വാനി തന്റെ അഭിനയ ജീവിതം തുടങ്ങുന്നത് തെലുഗു ചിത്രമായ ദേശമുദുരു എന്ന ചിത്രത്തിലാണ്. ഇതിൽ നായകനായി അഭിനയിച്ചത് അല്ലു അർജുൻ ആണ്. പിന്നീട് ചില ഹിന്ദി ചിത്രങ്ങളിലും അഭിനയിച്ചു..

പക്ഷേ ശ്രദ്ധേയമായ ഒരു വേഷം ചെയ്തത് ഹിമേഷ് രേഷാമിയ നായകനായി അഭിനയിച്ച ആപ്ക സുരൂർ എന്ന ചിത്രത്തിലാണ്. 2008 ൽ കന്നടയിലും നായിക വേഷത്തിൽ അഭിനയിച്ചു.
അവലംബം
പുറത്തേക്കുള്ള കണ്ണികൾ

*
* Hannsikaa's Official site

വർഗ്ഗം:1991-ൽ ജനിച്ചവർ
വർഗ്ഗം:ഓഗസ്റ്റ് 9-ന് ജനിച്ചവർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
ജിയ ഖാൻ

ബോളിവുഡ് ചലച്ചിത്ര രംഗത്തെ ഒരു അഭിനേത്രിയായിരുന്നു ജിയാ ഖാൻ (ജനനം: ഫെബ്രുവരി 20, 1988 - മരണം: ജൂൺ 3, 2013). (യഥാർഥ നാമം: നഫീസ ഖാൻ)
സ്വകാര്യ ജീവിതം

ജിയ ജനിച്ചത് ന്യൂ യോർക്കിലാണ്. വളർന്നത് ലണ്ടനിലെ ചെത്സിയയിലാണ്. ഒരു ഇന്ത്യൻ അമേരിക്കനായ അലി റിസ്വിയുടെയും ഹിന്ദി ചലച്ചിത്രനടിയായ റബിയ അമിനിന്റെയും മകളാണ് ജിയ ഖാൻ. ജിയക്ക് രണ്ട് സഹോദരിമാരുണ്ട്. ആദ്യ നാമം നഫീസ എന്നായിരുന്നുവെങ്കിലും പിന്നീട് പ്രസിദ്ധ ഹോളിവുഡ് നടിയായ ആഞ്ചലീന ജൂലി അഭിനയിച്ച ഒരു കഥാപാത്രത്തിന്റെ പേരിൽ പ്രചോദനം ഉൾകൊണ്ട് ജിയ എന്നാക്കുകയായിരുന്നു. സാൽ‌സ, സാംബ, കഥക് നൃത്തങ്ങളിൽ ജിയ അഭ്യസിച്ചിട്ടുണ്ട്.

2013 ജൂൺ 3-ന് ഇവർ ആത്മഹത്യ ചെയ്തു.
അഭിനയ ജീവിതം

2006 ൽ അമിതാഭ് ബച്ചൻ നായകനായി അഭിനയിച്ച നിശ്ശബ്ദ് എന്ന ചിത്രത്തിലാണ് ജിയ ആദ്യമായി അഭിനയിച്ചത്. പക്ഷേ,ശ്രദ്ധേയമായ ഒരു വേഷം അഭിനയിച്ചത് 2008 ൽ അമീർ ഖാൻ നായകനായി അഭിനയിച്ച ഗജിനി എന്ന ചിത്രത്തിലാണ്.
ചിത്രങ്ങൾ


പുറത്തേക്കുള്ള കണ്ണികൾ

*

വർഗ്ഗം:1988-ൽ ജനിച്ചവർ
വർഗ്ഗം:ഫെബ്രുവരി 20-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ആത്മഹത്യ ചെയ്തവർ
വർഗ്ഗം:ആത്മഹത്യ ചെയ്ത അഭിനേത്രികൾ
വർഗ്ഗം:ജൂൺ 3-ന് മരിച്ചവർ
വർഗ്ഗം:2013-ൽ മരിച്ചവർ
നാഷണൽ ട്രെഷർ (ചലച്ചിത്രം)

നാഷണൽ ട്രഷർ വാൾട്ട് ഡിസ്നി പിക്ചേഴ്സിന്റെ സാഹസിക ചലച്ചിത്രമാണ്. ജോൺ ടർട്ടിൽടോബാണ് സംവിധാനം നിർവഹിച്ചിരിക്കുന്നത്. നിക്കോളസ് കേജ്, ഡയാന ക്രൂഗർ, ജസ്റ്റിൻ ബാർത്ത, സീൻ ബീൻ എന്നിവരാണ് മുഖ്യകഥാപാത്രങ്ങളെ അവതരിപ്പിക്കുന്നത്. ഡിക്ലറേഷൻ ഓഫ് ഇൻഡിപെൻഡൻസ് എന്ന ചരിത്ര രേഖയുപയോഗിച്ച് നഷ്ടപ്പെട്ട നിധി കണ്ടുപിടിക്കുന്നതാണ് ചിത്രത്തിന്റെ പ്രമേയം.
അഭിനേതാക്കൾ

*നിക്കോളസ് കേജ് as ബെഞ്ചമിൻ ഫ്രാങ്ക്ലിൻ ഗേറ്റ്സ് - protagonist seeking the Templar treasure
*ജസ്റ്റിൻ ബാർത്ത as Riley Poole - ബെന്നിന്റെ സുഹൃത്ത്, സാങ്കേതിക വിദഗ്ദ്ധൻ
*ഡയാന ക്രൂഗർ as ആബിഗേയ്ൽ ചേസ് - നാഷണൽ ആർക്കൈവ്സ് ഉദ്യോഗസ്ഥ
*സീൻ ബീൻ as ലാൻ ഹോ - antagonist trying to steal the Declaration and find the treasure for himself
അവലംബം
പുറം കണ്ണികൾ

*
*
*
*The National Archives "Our National Treasure" website
*National Treasure mistakes at Nitpickers.com
*Nicolas Cage interview for National Treasure at Movie Hole
*Secret Methods and Techniques - Intelligence letters - From the collections at Clements Library
*On Baron Ottendorf

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:സാഹസിക ചലച്ചിത്രങ്ങൾ
വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
കോയന മിത്ര

ബോളിവുഡ് ചലച്ചിത്ര രംഗത്തെ ഒരു നടിയും മോഡലുമാണ് കോയന മിത്ര (), (ജനനം: ജനുവരി 7, 1979).
ആദ്യ ജീവിതം

ആദ്യ കാലത്ത് ഒരു നർത്തകിയായിരുന്ന കോയന പിന്നീട് ബോളിവുഡിലേക്ക് വരികയായിരുന്നു. മമത ശങ്കർ നയിച്ചിരുന്ന ബാലെ ട്രൂപ്പിൽ 12 വർഷം കോയന അംഗമായിരുന്നു.
അഭിനയ ജീവിതം

ആദ്യ കാലത്ത് ഒരു മോഡലായിട്ടാണ് ബോളിവുഡിൽ കോയന എത്തിച്ചേർന്നത്. 2002 ലെ ഗ്ലാഡ്‌റാഗ്സ് മാഗസിനിന്റെ മോഡൽ മത്സരത്തിൽ വിജയിതയായി. ആദ്യമായി അഭിനയിക്കുന്നത് രാം ഗോപാൽ വർമ്മയുടെ ചിത്രമായ റോഡ് എന്ന ചിത്രത്തിലാണ്. ഇതിൽ ഒരു ഗാന രംഗത്തിൽ അഭിനയിച്ചത് ചലച്ചിത്രപ്രേക്ഷകർക്കിടയിൽ ശ്രദ്ധേയമായി. പിന്നീട് തമിഴ് ചിത്രമായ ധൂൾ ലും വിക്രത്തിനോടൊപ്പം ഒരു ഗാനരംഗത്തിൽ അഭിനയിച്ചു.

ഒരു നായിക വേഷത്തിൽ അഭിനയിച്ചത് എക് ഖിലാഡി എക് ഹസീന എന്ന ചിത്രത്തിലാണ്.
വിവാദങ്ങൾ

തന്റെ ശരീരത്തിൽ നടത്തിയ ചില പ്ലാസ്റ്റിക് സർജറിയുടെ പേരിൽ ചില വിവാദങ്ങൾ ചലച്ചിത്ര രംഗത്ത് ഉണ്ടായിരുന്നു. . മാധ്യമങ്ങളിൽ കോയന ഇതിന്റെ പേരിൽ പിന്നീട് വ്യക്ത പ്രസ്താവന നടത്തി.
അവലംബം
പുറത്തേക്കുള്ള കണ്ണികൾ

* Koena Mitra at imdb

വർഗ്ഗം:1979-ൽ ജനിച്ചവർ
വർഗ്ഗം:ജനുവരി 7-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
കൽപ്പന

മലയാളചലച്ചിത്ര മേഖലയിലെ ഒരു നടിയായിരുന്നു കൽപ്പന എന്നറിയപ്പെടുന്ന കൽപ്പന രഞ്ജനി (ജനനം: ഒക്ടോബർ 5, 1965 - മരണം: ജനുവരി 25, 2016). മലയാളചലച്ചിത്രങ്ങളിൽ ഹാസ്യ വേഷങ്ങളാണ് കൽപ്പന പ്രധാനമായും കൈകാര്യം ചെയ്തിട്ടുള്ളത്. തനിച്ചല്ല ഞാൻ എന്ന സിനിമയിലെ അഭിനയത്തിന് മികച്ച സഹനടിക്കുള്ള അറുപതാമത് ദേശീയ ചലച്ചിത്രപുരസ്കാരം ലഭിച്ചു. 2016ൽ കാർത്തി നായകനായ തോഴാ/ഊപിരി എന്ന തമിഴ്,തെലുങ്ക് ധ്വിഭാഷ ചിത്രത്തിൽ അഭിനയിക്കാനായി ഹൈദരാബാധിൽ എത്തിയതാണ് കൽപന താമസിച്ചിരുന്ന ഹോട്ടൽ മുറിയിൽ ബോധരഹിത ആയി കിടക്കുകയായിരുന്നു സിനിമയുടെ നാല് ഷോട്ടുകൾ ബാക്കി വെച്ചാണ് കൽപന യാത്രയായത് കൽപന ജനുവരി 25 ന് അന്തരിച്ചു.
പ്രവർത്തന മേഖല

എം.ടി. വാസുദേവൻ നായർ സംവിധാനം ചെയ്ത് 1983-ൽ പുറത്തിറങ്ങിയ മഞ്ഞ് എന്ന ചലച്ചിത്രത്തിലൂടെയാണ് കൽപ്പന അഭിനയരംഗത്തെത്തുന്നത്.
തന്റെ ഹാസ്യ അഭിനയം കൊണ്ട് ശ്രദ്ധേയയായ ഒരു നടിയാണ് കൽപ്പന. മലയാളചലച്ചിത്രത്തിലെ ഹാസ്യ രാജ്ഞി എന്നാണ് ചിലർ കൽപ്പനയെ വിശേഷിപ്പിക്കുന്നത്. അടുത്തിടെ ഉഷ ഉതുപ്പ് അഭിനയിച്ച ഒരു സംഗീത ആൽബത്തിൽ ഉതുപ്പിനോടൊപ്പം കൽപ്പന അഭിനയിച്ചിരുന്നു. ഞാൻ കൽപ്പന എന്നൊരു മലയാള പുസ്തകം കൽപ്പന പ്രസിദ്ധീകരിച്ചിട്ടുണ്ട്.
കുടുംബം

നാടകപ്രവർത്തകരായ ചവറ വി. പി. നായരുടെയും വിജയലക്ഷ്മിയുടെയും മകളായി ജനിച്ച കൽപ്പന ബാലതാരമായാണ് സിനിമയിൽ അരങ്ങേറ്റം കുറിക്കുന്നത്. 1983-ൽ ചലച്ചിത്രസംവിധായകനായ അനിൽ കുമാറിനെ വിവാഹം കഴിക്കുകയും 2012-ൽ വിവാഹമോചനം നേടുകയും ചെയ്തു. പ്രമുഖ നടികളായ ഉർവശ്ശി, കലാരഞ്ജിനി എന്നിവർ സഹോദരിമാരാണ്. കമൽ റോയ്, പ്രിൻസ് എന്നിവർ സഹോദരന്മാരാണ്.
മലയാളം സിനിമകൾ
തമിഴ് സിനിമകൾ

onam 5 times malayalam


{|class="wikitable sortable"
! സിനിമ!! വർഷം!! വേഷം
|-
|പ്രേമ || 1989 || ഗീത
|ഊപിരി/തോഴാ|| 2016 ||ലക്ഷ്മി
അവലംബം
പുറത്തേക്കുള്ള കണ്ണികൾ

*

വർഗ്ഗം:1965-ൽ ജനിച്ചവർ
വർഗ്ഗം:ഒക്ടോബർ 5-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച സഹനടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ജനുവരി 25-ന് മരിച്ചവർ
വർഗ്ഗം:വിവാഹമോചിതരായ ചലച്ചിത്രദമ്പതികൾ
ക്രാങ്ക് (ചലച്ചിത്രം)

2006-ൽ പുറത്തിറങ്ങിയ ഒരു ആക്ഷൻ ത്രില്ലർ ചലച്ചിത്രമാണ് ക്രാങ്ക്. മാർക്ക് നെവെൽഡൈനും ബ്രയാൻ ടെയ്ലറും ചേർന്നാണ് സംവിധാനം നിർവഹിച്ചിരിക്കുന്നത്. ജെയ്സൺ സ്റ്റെയ്‌തം, ആമി സ്മാർട്ട്, എഫ്രൻ റമിറെസ്, ഡ്വൈറ്റ് യോകം തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. 2006 സെപ്റ്റംബർ 1-ന് യുണൈറ്റഡ് സ്റ്റേറ്റ്സിലെ 2,515 തീയേറ്ററുകളിൽ ചിത്രം പുറത്തിറങ്ങി.
പുറത്തേക്കുള്ള കണ്ണികൾ

*
*


വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
മലൈക അറോറ

ബോളിവുഡ് ചലച്ചിത്ര രംഗത്തെ ഒരു നടിയും, നർത്തകിയും, മോഡലുമാണ് മലൈക അറോറ എന്നറിയപ്പെടുന്ന മലൈക അറോറ ഖാൻ(ജനനം: ഒക്ടോബർ 23, 1973).
ആദ്യ ജീവിതം

മലൈകയുടെ മാതാവ് ഒരു മലയാളിയും, പിതാവ് ഒരു പഞ്ചാബി നേവി ഉദ്യോഗസ്ഥനുമാണ്. തന്റെ ഇളയ സഹോദരി അമൃത അറോറ ഒരു ബോളിവുഡ് നടിയാണ്. മുംബൈയിലെ ചെമ്പൂരിലാണ് ആദ്യവിദ്യഭ്യാസം പൂർത്തീകരിച്ചത്.
അഭിനയ ജീവിതം

ആദ്യ കാലത്ത് സംഗീത ചാനലായ എം.ടി.വിയുടെ വീഡിയോ ജോക്കി ആയിരുന്നു. പല പ്രധാന പരിപാടികളും എം.ടിവിയിൽ മലൈക അവതരിപ്പിച്ചു. പിന്നീട് അവിടെ നിന്നും മോഡലിംഗിലേക്ക് മലൈക തിരിയുകയായിരുന്നു.

ആദ്യമായി ഒരു ചിത്രത്തിൽ അഭിനയിക്കുന്നത് ഷാരൂഖ് ഖാൻ നായകനായി അഭിനയിച്ച ദിൽ സേ എന്ന ചിത്രത്തിലെ ഒരു ഗാനരംഗത്തിലൂടെ ആൺ. ചൈയ്യ ചൈയ്യ എന്ന് തുടങ്ങുന്ന ഈ ഗാ‍നം ചൽച്ചിത്ര ആസ്വാദകർക്കിടയിൽ വളരെ പ്രസിദ്ധമായി. പിന്നീടും പല ചിത്രങ്ങളിലും ഗാന രംഗങ്ങളിൽ അഭിനയിച്ചു.
ഹിന്ദി കൂടാതെ തെലുങ്കിലും ഗാനരംഗങ്ങലിൽ മലൈക അഭിനയിച്ചു.
സ്വകാര്യ ജീവിതം

ബോളിവുഡ് രംഗത്തെ തന്നെ നടനായ അർബാസ് ഖാൻ ആണ് മലൈകയുടെ ഭർത്താവ്. ഇവർക്ക് അർഹാൻ എന്ന മകനുണ്ട്. തന്റെ ഭർത്തൃസഹോദരന്മാരായ സൽമാൻ ഖാൻ, സൊഹേൽ ഖാൻ എന്നിവരും ബോളിവുഡ് രംഗത്ത് അഭിനേതാക്കളാണ്.
അവലംബം
പുറത്തേക്കുള്ള കണ്ണികൾ

* Malika Arora Khan's Fansite

വർഗ്ഗം:1973-ൽ ജനിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ ടെലിവിഷൻ അവതാരകർ
വെളിപാടുകൾ - ബയോഗ്രഫി ഓഫ് എ സേക്രഡ് കൗ

ഷാഹുൽ അമീൻ തിരക്കഥയും സംവിധാനവും നിർവ്വഹിച്ച, ജൂലൈ 2008-ൽ പുറത്തിറങ്ങിയ ഒരു മലയാളചലച്ചിത്രമാണ് വെളിപാടുകൾ - ബയോഗ്രഫി ഓഫ് എ സേക്രഡ് കൗ. വിശ്വാസങ്ങളെ അന്ധമായി സ്വീകരിക്കുന്ന സമൂഹത്തെയും, വേറിട്ട വഴികളിൽ കൂടി നടക്കുന്നവരോടുള്ള അസഹിഷ്ണുതയുമാണ് ഈ ചിത്രത്തിന്റെ പ്രമേയം. നടീനടന്മാരെല്ലാം പുതുമുഖങ്ങളായ ഈ ചിത്രത്തിന്റെ കേന്ദ്രകഥാപാത്രത്തെ അവതരിപ്പിച്ചിരിക്കുന്നത് ധനൂപാണ്. പൊതുസമൂഹത്തിന്റെ വിശ്വാസ പ്രമാണങ്ങളിൽ സംശയം തോന്നുന്ന ലിന്റു എന്ന പ്രധാന കഥാപാത്രം നേരിടുന്ന പ്രതിസന്ധികളിലൂടെ കഥ മുന്നോട്ട് പോകുന്നു.
അവലംബം


വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
കമാൻഡോ (ചലച്ചിത്രം)

1985-ൽ പുറത്തിറങ്ങിയ ഒരു അമേരിക്കൻ ആക്ഷൻ ചലച്ചിത്രമാണ് കമാൻഡോ. ശത്രുക്കളുടെ കയ്യിൽ നിന്നും ഒരാൾ തന്റെ മകളെ രക്ഷിക്കുന്നതാണ് ചിത്രത്തിന്റെ പ്രമേയം.
കഥ

റിട്ടയേർഡ് കേണൽ ജോൺ മാട്രിക്സ്(അർനോൾഡ് ഷ്വാർസ്നെഗർ) ഒരു സ്പെഷ്യൽ സൈനിക ഫോഴ്സിലെ നേതാവായിരുന്നു. ഇപ്പോൾ മകൾ ജെനിയുമൊത്ത് മലമുകളിലെ വീട്ടിലാണ് താമസം.
അവലംബം
പുറത്തേക്കുള്ള കണ്ണികൾ

*
* Ruthless Reviews
* Detailed Comparison between R-Rated and Unrated (Directors Cut)

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
ഏരുവേശ്ശി ഗ്രാമപഞ്ചായത്ത്

കണ്ണൂർ ജില്ലയിലെ ഇരിക്കൂർ ബ്ലോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ്‌ ഏരുവേശ്ശീ. ഇത് കണ്ണൂർ ലോകസഭാമണ്ഡലത്തിലും,ഇരിക്കൂർ നിയമസഭാമണ്ഡലത്തിലും ഉൾപ്പെടുന്നു.
പേരിനു പിന്നിൽ

ഏരുവേശ്ശി സ്ഥലനാമം പുഴ - ഏരുവേശ്ശി പുഴയുടെ രണ്ടു ഭാഗത്തായി താമസിച്ചുവരുന്നവർ. വലിയ വാശിയിൽ (എതിർപ്പുകാണിക്കുന്നവർ) ജീവിച്ചിരുന്നു. അതിനാൽ, ഇരുവരും വാശിക്കാരായിരുന്നു. എതിർ ചേരിയിൽ നിന്നും പോരടിച്ചവർ താമസിക്കുന്ന സ്ഥലത്തിന്‌ "എതിർദേശം" എന്നത്‌ ലോപ്പിച്ച്‌ എതിർവേശി അഥവാ "ഏരുവേശ്ശി" എന്ന സ്ഥലനാമം ഉണ്ടായി എന്ന്‌ പറയപ്പെടുന്നു.
ആദ്യകാലഭരണസമിതികൾ

ഏരുവേശ്ശി പഞ്ചായത്തിന്റെ ആദ്യത്തെ പഞ്ചായത്ത്‌ ബോർഡിലേക്ക്‌ തിരഞ്ഞെടുപ്പ്‌ നടത്തുന്നത്‌ 1955 ഡിസംബർ മാസത്തിലാണ്‌. ആദ്യത്തെ പ്രസിഡന്റ്‌ എം.പി. അബ്രഹാം മറ്റപ്പിള്ളിൽ
അതിരുകൾ

1 കിഴക്ക്: പയ്യാവൂർ ഗ്രാമപഞ്ചായത്ത്
2 തെക്ക്: ശ്രീകണ്ഠാപുരം നഗരസഭ
3 പടിഞ്ഞാറ്: ശ്രീകണ്‌ഠാപുരം നഗരസഭ
4 വടക്ക്: നടുവിൽ പഞ്ചായത്ത്‌ ,കർണാടക സംസ്ഥാനം
വാർഡുകൾ

#കുടിയാൻമല
#അരീക്കമല
#ചെറിയ അരീക്കമല
#നെല്ലിക്കുറ്റി
#വെമ്പുവ
#പൂപ്പറമ്പ്
#മുയിപ്ര
#എരുവേശ്ശി
#ചെമ്പേരി
#ഇടമന
#ചളിംപറമ്പ
#താരചീത്ത
#രത്നഗിരി
#കൊക്കമുള്ള്
ആരാധനാലയങ്ങൾ

എരുവേശ്ശിയിലെ പൗരാണികമായ ക്ഷേത്രങ്ങളിലൊന്നാണ്‌ പാടിക്കുറ്റി ദേവീക്ഷേത്രം. ചെങ്ങോത്ത്‌ ചുഴലി ഭഗവതി ക്ഷേത്രം, എരുവേശ്ശി തെരുവ്‌ ഗണപതി ക്ഷേത്രം, മുച്ചിലോട്ട്‌ ഭഗവതി ക്ഷേത്രം, പുതിയകാവ്‌, ചെമ്പേരി ലൂർദ് മാതാ പള്ളി തുടങ്ങിയവയാൺ മുഖ്യ ആരാധനാലയങ്ങൾ.
വിദ്യാഭ്യാസ സ്ഥാപനങ്ങൾ

* നിർമ്മല ഹയർ സെക്കന്ററി സ്കൂൾ
* വിമൽ ജ്യോതി എഞ്ചിനീയറിംഗ് കോളേജ്, ചെമ്പേരി
അവലംബങ്ങൾ


വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ഇരിക്കൂർ ഗ്രാമപഞ്ചായത്ത്

കണ്ണൂർ ജില്ലയിലെ ഇരിക്കൂർ ബ്ലോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ്‌ ഇരിക്കൂർ. ഇത് കണ്ണൂർ ലോകസഭാമണ്ഡലത്തിലും,ഇരിക്കൂർ നിയമസഭാമണ്ഡലത്തിലും ഉൾപ്പെടുന്നു.
ചരിത്രം

ഏകദേശം എ.ഡി 1323 നു മുമ്പു തന്നെ ഇരിക്കൂർ ചരിത്രത്താളുകളിൽ സ്ഥാനം പിടിച്ചിരുന്നുവെന്നതിന്റെ തെളിവാണ്‌ നിലാമുറ്റത്തിനടുത്ത്‌ ശിലാലിഖിതങ്ങൾ. ബ്രട്ടീഷുകാരുടെ പ്രധാന ഭരണ സിരാകേന്ദ്രമായിരുന്നു ഇരിക്കൂർ. 1896 ൽ ബ്രട്ടീഷുകാരാൽ സ്ഥാപിക്കപ്പെട്ട രജിസ്‌ട്രാർ ഓഫീസ്‌ ഇതിന്റെ തെളിവാണ്‌.
പേരിനു പിന്നിൽ

നദിയുടെ ഇരുകരയിലും താമസിക്കുന്നവർ എന്ന അർത്ഥത്തിൽ "ഇരുകരക്കാരും", പിന്നീട്‌ 'ഇരുകര ഊരുകാരും' അത്‌ പിന്നീട്‌ ലോപിച്ച്‌ ഇരിക്കൂറായി മാറിയെന്നു പറയപ്പെടുന്നു.
സാമൂഹ്യ രാഷ്‌ട്രീയ സാംസ്‌ക്കാരിക പ്രസ്ഥാനങ്ങൾ
സ്വാതന്ത്ര്യ സമര പ്രസ്ഥാനം ജന്മിത്തത്തിനെതിരെയുള്ള പോരാട്ടം, മറ്റു സാമൂഹ്യ പരിഷ്‌ക്കരണ പ്രസ്ഥാനങ്ങൾ എന്നിവയിലെല്ലാം പങ്കെടുത്തവരിവിടെയുണ്ട്‌. കല്ല്യാട് താഴത്ത്വീട് എന്ന ജന്മിമാരുടെ അധീനതയിലായിരുന്നു ഈ പ്രദേശം.പഴയ മദിരാശി സ്റ്റേറ്റിലെ ഏറ്റവും പ്രധാനപ്പെട്ട ഫർക്ക ഇരിക്കൂർ ആയിരുന്നു. ജന്മി-കുടിയാൻ വ്യവസ്ഥക്കെതിരെ പോരാട്ടങ്ങൾ നടത്തിയിട്ടുണ്ടെങ്കിലും എടത്തുപറയത്തക്ക പേരുകൾ ലഭ്യമല്ല.
വാണിജ്യ-ഗതാഗത പ്രാധാന്യം

മലബാർ പ്രദേശത്തെ പ്രധാന വാണിജ്യ നഗരമായിരുന്നു ഇരിക്കൂർ. ഇവിടെ നിന്നു കുരുമുളക്‌ ചുക്ക്‌, ഏലം മുതലായ സുഗന്ധ വ്യഞ്‌ജനങ്ങളും കയറ്റി അയച്ചിരുന്നു. ഇരിക്കൂർ പുഴവഴി ജലഗതാഗത മാർഗ്ഗമായിരുന്നു മുൻകാലങ്ങളിൽ നിലനിന്നിരുന്നത്‌. ഇരിക്കൂറിൽ നിന്ന്‌ കണ്ണൂരുമായി കരമാർഗ്ഗം ഇരിക്കൂർ പാലത്തിന്റെ നിർമ്മിതി സഹായകമായി. തളിപ്പറമ്പ്‌ - ഇരിട്ടി സംസ്ഥാനപാത (36) ഇരിക്കൂർ ടൗണിലൂടെ കടന്നുപോകുന്നു. തോണികളും, വണ്ടിക്കാളകളും മോട്ടോർ വാഹനങ്ങൾക്ക്‌ വഴിമാറിക്കൊടുക്കുകയും മെസൂർ, ഇരിട്ടി, ശ്രീകണ്‌ഠപുരം, തളിപ്പറമ്പ്‌, കണ്ണൂർ എന്നീ പ്രദേശങ്ങളിലേക്ക്‌ വഴിതുറന്നു കിട്ടുകയും ചെയ്‌തതോടെ വാണിജ്യം സജീവമായി. സമീപപ്രദേശങ്ങളിലെ സമ്പുഷ്‌ടമായ മലയോരങ്ങളിൽ വിളയുന്ന സുഗന്ധ വിഭവങ്ങളുടെ വാണിജ്യം ത്വരിതപ്പെട്ടു.
പഞ്ചായത്ത്‌ രൂപവത്കരണം/ആദ്യകാല ഭരണസമിതികൾ

1955 ലാണ്‌ ഇരിക്കൂർ പഞ്ചായത്ത്‌ ആദ്യമായി രൂപംകൊണ്ടത്‌. വി. ഉസ്സൻകുട്ടി ഹാജിയായിരുന്നു പ്രസിഡന്റ്‌. 1963 മുതൽ 1968 വരെ മലപ്പട്ടം, ഇരിക്കൂർ വില്ലേജ്‌ പഞ്ചായത്തുകൾ സംയോജിച്ച പഞ്ചായത്തായിരുന്നു. എ കുഞ്ഞിക്കണ്ണനായിരുന്നു ആ കാലത്തെ പ്രസിഡണ്ട്‌. 1968 ൽ വീണ്ടും മലപ്പട്ടം, ഇരിക്കൂർ എന്നീ പഞ്ചായത്തുകളായി വിഭജിക്കുകയും പി. അഹമ്മദ്‌കുട്ടി പ്രസിഡണ്ടാവുകയും ചെയ്‌തു. കേരള ച രിത്രത്തിലാദ്യമായി ഒരു പഞ്ചായത്ത് പ്രസിഡണ്ട് അഴിമതിക്കേസിൽ വിജിലൻസ് അന്വേഷണത്തെതുടർന്ന് മൂന്നു വർഷത്തെ തടവ് ശിക്ഷയ്ക്ക് വിധിക്കപ്പെട്ടത് 2000 മുതൽ 2010 വരെ പഞ്ചായത്ത്പ്രസിഡന്റായിരുന്ന കെ.പി.അബ്ലുൽ അസീസ് ആണ് ശിക്ഷിവിധിക്കപ്പെട്ടത്.
വാർഡുകൾ

#മോടക്കൈ
#പെരുവളത്തുപറമ്പ്
#പയസായി
#സിദ്ദിക്ക് നഗർ
#കുന്നുമ്മൽ
#പാട്ടീൽ
#പട്ടുവം
#നിടുവള്ളൂർ
#ഇരിക്കൂർ ടൌൺ
#നിലാമുറ്റം
#കുളിഞ്ഞ
#കുട്ടാവ്
#ചേടിചേരി
അതിരുകൾ

തെക്ക്‌: വളപട്ടണം പുഴ
വടക്ക്‌ കിഴക്ക്:പടിയൂർ കല്യാട്‌ പഞ്ചായത്ത്‌
വടക്കുപടിഞ്ഞാറ്‌:ശ്രീകണ്‌ഠപുരം നഗരസഭ, മലപ്പട്ടം പഞ്ചായത്ത്‌
ഇരിക്കൂർ ഗ്രാമപഞ്ചായത്തിലെ ചില പ്രധാന സ്ഥലങ്ങൾ

പെരുവളത്തുപറമ്പ്

ഇരിക്കൂർ ഗ്രാമപഞ്ചായത്തിലെ ഒരു പ്രദേശമാണ് പെരുവളത്തുപറമ്പ്. ഇരിക്കൂർ പട്ടണത്തിൽ നിന്ന് 3 കിലോമീറ്റർ ദൂരത്തിൽ സ്ഥിതി ചെയ്യുന്നു.
നിടുവള്ളൂർ
ചേടിച്ചേരി

ഇരിക്കൂറിൽ നിന്നും 7 കിലോമീറ്റർ അകലെ സ്ഥിതിചെയ്യുന്ന ഇരിക്കൂർ ഗ്രാമപഞ്ചായത്തിലെ ഒരു പ്രദേശമാണ് ചേടിച്ചേരി.
അവലംബം


വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ഓസോൺ

ഓക്സിജന്റെ മൂന്ന് അണുക്കളടങ്ങിയ താന്മാത്രാരൂപമാണ്‌ ഓസോൺ. അന്തരീക്ഷത്തിൽ വ്യാപകമായി അടങ്ങിയിരിക്കുന്ന ഓക്സിജന്റെ തന്നെ ദ്വയാറ്റോമികതന്മാത്രയായ O2-നേക്കാൾ അസ്ഥിരമാണ്‌ ഈ രൂപം. അന്തരീക്ഷത്തിന്റെ താഴ്ന്നനിലയിലുള്ള ഓസോൺ ജന്തുക്കളിലെ ശ്വസനവ്യവസ്ഥയ്ക്ക് ഹാനികരമായ വാതകമാണ്‌. അന്തരീക്ഷത്തിന്റെ മുകൾതട്ടിൽ കാണപ്പെടുന്ന ഓസോൺ സൂര്യപ്രകാശത്തിലടങ്ങിയ അൾട്രാവയലറ്റ് രശ്മികളെ ഭൂമിയുടെ ഉപരിതലത്തിലെത്തുന്നതിൽ നിന്ന് തടയുന്നു, ഭൂമിയിലെ ജീവജാലങ്ങൾക്ക് ദോഷം വരുത്തുന്ന വികിരണങ്ങളാൺ അൾട്രാവയലറ്റ്. ഓസോൺ നേരിയ അളവിൽ അന്തരീക്ഷത്തിന്റെ എല്ലാ ഭാഗത്തും അടങ്ങിയിരിക്കുന്നു.
ഓസോണിന്റെ കണ്ടുപിടിത്തം

ഓസോൺ എന്ന വാതകം കണ്ടുപിടിച്ചത് സ്വിറ്റ്സർലൻഡിലെ ബേസൽ (Basel) സർവ്വകലാശാലയിലെ പ്രൊഫസറായിരുന്ന ക്രിസ്റ്റ്യൻ ഫ്രീഡ്രിച്ച് ഷോൺബെയ്ൻ (Christian Freidrich Schonbein, 1799-1868) എന്ന ജർമ്മൻകാരനാണ്. വെള്ളത്തിലൂടെ വിദ്യച്ഛക്തി കടത്തിവിടുമ്പോൾ ഒരു പ്രത്യേക മണമുണ്ടാകുന്നതിനെപ്പറ്റി 1839ൽ അദ്ദേഹം സർവ്വകലാശാലയിലെ പ്രകൃതി ഗവേഷണ സമിതിയിൽ സംസാരിച്ചു. അതിനുമുമ്പു് മാർട്ടിൻ വാൻ മാരം (Martin van Marum, 1750-1837) എന്ന ഡച്ച് ശാസ്ത്രജ്ഞനും ഇങ്ങനത്തെ മണത്തിന്റെ കാര്യം ശ്രദ്ധിച്ചിരുന്നതായി പറയപ്പെടുന്നു. അദ്ദേഹമത് കൂടുതൽ പഠിക്കാൻ ശ്രമിച്ചില്ല. എന്നാൽ ഷോൺബെയ്ൻ അതേപ്പറ്റി കൂടുതൽ പഠിക്കുകയും 1840ൽ ഫ്രഞ്ച് അക്കാദമിയിലേക്കു് എഴുതുകയും മണമുണ്ടാക്കുന്ന വസ്തുവിനു് ഓസോൺ എന്ന പേരു് നിർദ്ദേശിക്കുകയും ചെയ്തു.
അവലംബം


വർഗ്ഗം:രാസസം‌യുക്തങ്ങൾ
വർഗ്ഗം:ഓക്സീകാരികൾ
വർഗ്ഗം:വ്യാവസായിക വാതകങ്ങൾ
കെരൂബ്

thumb|right|250px|ഏദൻ തോട്ടത്തിന്റെ കവാടം കാക്കുന്ന കെരൂബുകളുടെ ക്രിസ്ത്യൻ ചിത്രീകരണം ഗുസ്തോ ഡി മെനബ്വൊയ്, 1377.
ബൈബിളിൽ പല തവണ പരാമർശിച്ചിട്ടുള്ള ഒരുതരം മാലാഖയാണ് കെരൂബ് അഥവാ കെരൂബിം (ഹീബ്രു. כרוב, ബഹുവചനം. כרובים).

ചിറകുള്ള ജീവികളായാണ് ഇവയെ വിവരിച്ചിരിക്കുന്നത്. യെഹസ്കേൽ പ്രവാചകൻ നാല് ജീവികളുടെ സങ്കരമായാണ് ഇവയെ ചിത്രീകരിക്കുന്നത്. ഇവക്കോരൊന്നിനും സിംഹം, കാള, കഴുകൻ, മനുഷ്യൻ എന്നിങ്ങനെ നാല് ജീവികളുടെ തലകളുണ്ട്. പാദം കാളക്കുട്ടിയുടേതും ബാക്കി ശരീരം മനുഷ്യശരീരത്തിന് സമാനവുമാണ്. ഇവക്ക് നാല് ചിറകുകളുണ്ട്. രണ്ട് ചിറകുകൾ മുകളിലേക്കും രണ്ട് ചിറകുകൾ താഴേക്കും നീണ്ട്നിൽക്കുന്നു.

ഹീബ്രു ബൈബിളായ തോറയിലും ഉല്പത്തി പുസ്തകം, യെഹസ്കേൽ പുസ്തകം, യെശയ്യാവ് പുസ്തകം പുസ്തകങ്ങളിലും കെരൂബുകളേക്കുറിച്ചുള്ള പരാമർശങ്ങളുണ്ട്. പുതിയനിയമത്തിലെ വെളിപാട് പുസ്തകത്തിലും ഇവയേക്കുറിച്ച് പറഞ്ഞിട്ടുണ്ട്.
അവലംബം


വിഭാഗം:യഹൂദ മതത്തിലെ മാലാഖമാർ
വിഭാഗം:ക്രിസ്തുമതത്തിലെ മാലാഖമാർ
വിഭാഗം:ഇസ്ലാം മതത്തിലെ മാലാഖമാർ
തലപ്പിള്ളി താലൂക്ക്

തൃശ്ശൂർ‍ ജില്ലയുടെ വടക്കുഭാഗത്തായി സ്ഥിതിചെയ്യുന്ന താലൂക്കാണ് തലപ്പിള്ളി താലൂക്ക്. വടക്കാഞ്ചേരിയാണ് താലൂക്കിന്റെ ആസ്ഥാനം. വടക്കാഞ്ചേരി നഗരസഭയും തെക്കുംകര, മുള്ളൂർക്കര, ചേലക്കര, പഴയന്നൂർ, തിരുവില്വാമല, കൊണ്ടാഴി, പാഞ്ഞാൾ, വള്ളത്തോൾ നഗർ‍, വരവൂർ, ദേശമംഗലം എന്നീ പഞ്ചായത്തുകളും തലപ്പിള്ളി താലൂക്കിൽ പെടുന്നു. 2018 മാർച്ച് 31-ന് പഴയ തലപ്പിള്ളി താലൂക്ക് വിഭജിച്ച് കുന്നംകുളം നഗരസഭയും അനുബന്ധ പഞ്ചായത്തുകളും ഉൾപ്പെടുത്തി പുതിയതായി കുന്നംകുളം താലൂക്ക് രൂപീകരിച്ചു. സമുദ്രനിരപ്പിനേക്കാൾ ഉയർന്ന പ്രദേശമായ ഇവിടെ ചെറുകുന്നുകളുടെ ഒരു ശൃംഖല തന്നെയുണ്ട്. വിശാലമായ പാടശേഖരങ്ങളും, പാലക്കാട് ജില്ലയിലേതുപോലെ ധാരാളം കരിമ്പനകളും ഇവിടെ കാണാവുന്നതാണ്. തൃശ്ശൂർ‍ ജില്ലയിൽ ഏറ്റവും അധികം സംസ്കാരികവൈവിധ്യമുള്ള ഇവിടം തൃശ്ശൂരിന്റെ ഇതരപ്രദേശങ്ങളിൽനിന്നു വ്യത്യസ്തമായി വള്ളുവനാടൻ അനുഷ്ഠാനകലകളാൽ സമ്പന്നമാണ്.
അതിർത്തികൾ

* വടക്ക് -- ഭാരതപ്പുഴ (അപ്പുറം ഒറ്റപ്പാലം, പട്ടാമ്പി താലൂക്കുകൾ (പാലക്കാട് ജില്ല))
* കിഴക്ക് -- ആലത്തൂർ താലൂക്ക് (പാലക്കാട് ജില്ല)
* തെക്ക് -- തൃശ്ശൂർ താലൂക്ക്
* പടിഞ്ഞാറ് -- കുന്നംകുളം താലൂക്ക്


വർഗ്ഗം:തൃശ്ശൂർ ജില്ലയിലെ താലൂക്കുകൾ
പോപ്പുലർ ഫ്രണ്ട് ഫോർ ദ ലിബറേഷൻ ഓഫ് പലസ്തീൻ

ഫലസ്തീനിലെ ഒരു മാർക്സിസ്റ്റ് ലെനിനിസ്റ്റ്, മതേതര, ദേശീയ പ്രസ്ഥാനമാണ് പോപ്പുലർ ഫ്രണ്ട് ഫോർ ദ ലിബറേഷൻ ഓഫ് പാലസ്റ്റീൻ. പി.എൽ.ഒയിലെ ഏറ്റവും വലിയ മൂന്നാമത്തെ കക്ഷിയായ പി.എഫ്.എൽ.പി ഇസ്രയേൽ അധിനിവേശത്തെ രാഷ്ട്രീയമായും സായുധമായും ചെറുക്കുകയും ഫലസ്തീനിയൻ‍ ദേശീയാഭിലാഷങ്ങളെ ഫതഹിനേക്കാൾ തീവ്രമായി പ്രതിനിധീകരിക്കുകയും ചെയ്യുന്നു. ഓസ്‌ലോ കരാറിനും ഇസ്രയേൽ-ഫലസ്തീൻ സം‌ഘർഷം തീർക്കുന്നതിനായുള്ള ദ്വി-രാഷ്ട്ര പരിഹാരത്തിനും ഏറെക്കാലം എതിരായിരുന്നു. എന്നാൽ, 1999ൽ പി.എൽ.ഒ നേതൃത്വവുമായി എത്തിയ ധാരണയനുസരിച്ച് ഇസ്രയേൽ-ഫലസ്തീൻ സംഭാഷണങ്ങളെ അം‌ഗീകരിച്ചു വരുന്നു. പി.എഫ്.എൽ.പിയുടെ സായുധ വിഭാഗം അബൂ അലി മുസ്തഫാ ബ്രിഗേഡ്സ് എന്ന പേരിലാണ്‌ അറിയപ്പെടുന്നത്.
ചരിത്രം

ഫലസ്തീനിയൻ ദേശീയവാദിയായിരുന്ന ജോർജ് ഹബഷ് 1967-ൽ രൂപവത്കരിച്ച അറബ് നാഷനലിസ്റ്റ് മുവ്മെന്റാണ് പി.എഫ്.എൽ.പിയുടെ മാതൃ പ്രസ്ഥാനം. ഹബഷിന്റെ അഭിപ്രായമനുസരിച്ച് 'വിപ്ലവ വ്യക്തിത്വ'ത്തെക്കുറിച്ചുള്ള ചെഗുവേരയുടെ വീക്ഷണം ഉയർ‍ത്തിപ്പിടിക്കുന്ന പ്രസ്ഥാനമായിരുന്നു എ.എൻ.എം.
രൂപവത്കരണം

ബ്രിട്ടീഷ് ആധിപത്യത്തിനു കീഴിലായിരുന്ന ലിബിയ, സൗദി അറേബ്യ, കുവൈത്ത് എന്നിവിടങ്ങളിൽ എ.എൻ.എം രഹസ്യ സംഘടനകൾ രൂപവത്കരിച്ചിരുന്നു. മതേതരത്വം, സോഷ്യലിസം, സായുധ വിപ്ലവം തുടങ്ങിയ ആശയങ്ങൾ ഉയർത്തിപ്പിടിച്ചിരുന്ന എ.എൻ.എം ഫലസ്തീൻ ലിബറേഷൻ ആർമിയുമായി ചേർന്ന് 1966-ൽ അബ്ത്വാലുൽ ഔദ (ഹീറോസ് ഓഫ് റിട്ടേൺ) എന്ന പേരിൽ ഒരു കമാന്റോ ഗ്രൂപ്പ് രൂപവത്കരിച്ചു. 1967-ലെ ആറുദിന യുദ്ധത്തിനു ശേഷം അഹ്‌മദ് ജിബ്‌രീലിന്റെ ഫലസ്തീൻ ലിബറേഷൻ ഫ്രണ്ട്, യൂത്ത് ഫോർ റിവഞ്ച് എന്നീ ഗ്രൂപ്പുകളും അബ്ത്വാലുൽ ഔദയും ചേർന്ന് പി.എഫ്.എൽ.പിക്കു രൂപം നൽകി.

1969 ന്റെ തുടക്കത്തിൽ തന്നെ, പി.എഫ്.എൽ.പി 3000ത്തോളം ഗറില്ലാ പോരാളികളെ സജ്ജമാക്കിയിരുന്നു. 69-ൽ മാർക്സിസ്റ്റ്-ലെനിനിസ്റ്റ് സംഘടനയായി പ്രഖ്യാപിച്ചെങ്കിലും, പാൻ അറബിസത്തോടുള്ള തങ്ങളുടെ പ്രതിബദ്ധത ആവർത്തിച്ചു വ്യക്തമാക്കുകയുണ്ടായി. പടിഞ്ഞാറൻ സാമ്രാജ്യത്വത്തിനെതിരായ വിശാലമായ സമരമുന്നണിയുടെ ഭാഗമായും, പിന്തിരിപ്പൻ അറബ് ഭരണകൂടങ്ങൾക്കെതിരായ ജനകീയപോരാട്ടവുമായാണ്‌ പി.എഫ്.എൽ.പി ഫലസ്തീൻ വിമോചന സമരത്തെ കണ്ടത്. അൽ-ഹദഫ് (ലക്‌ഷ്യം) എന്ന പേരിൽ ഒരു ദിനപത്രവും, ഗസ്സാൻ കനഫാനിയുടെ പത്രാധിപത്യത്തിൽ അവർ പുറത്തിറക്കുകയുണ്ടായി.

വർഗ്ഗം:സംഘടനകൾ
മാച്ചു പിക്‌ച്ചു

കൊളംബിയൻ കാലഘട്ടത്തിനു മുൻപുണ്ടായിരുന്ന ഇൻകൻ സാമ്രാജ്യത്തിൽപ്പെട്ട ഒരു പ്രദേശമാണ്‌ മാച്ചു പിക്ച്ചു. പെറുവിലെ കുസ്കോ നഗരത്തിൽ നിന്നും 80 കിലോമീറ്റർ അകലെയുള്ള ഉറുബാംബ താഴ്വരയുടെ മുകളിൽ ഒരു പർവ്വതശിഖരത്തിൽ 2,430 മീറ്റർ (8,000 അടി) ഉയരത്തിലാണ്‌ ഇത് സ്ഥിതി ചെയ്യുന്നത്. ഇതിനു സമീപത്തുകൂടി ഉറുബാംബ നദി ഒഴുകുന്നുണ്ട്, ആമസോൺ നദിയുടെ ഒരു കൈവഴിയാണ്‌ ഉറുബാംബ. ഇൻകൻ സമ്രാജ്യത്തിൽപ്പെട്ട പ്രശസ്തമായ പ്രദേശമാണ്‌ മാച്ചു പിക്ച്ചു, "ഇൻകകളുടെ നഷ്ടപ്പെട്ട നഗരം" എന്ന് ഇതിനെ വിളിക്കുന്നു.

1460 ന്‌ അടുത്താണ്‌ ഇത് നിർമ്മിക്കപ്പെട്ടത്, ശേഷം നൂറുവർഷത്തിനകം സ്പാനിഷുകാർ ഇൻകൻ സാമ്രാജ്യത്തിൽ നടത്തിയ കൈയേറ്റത്തോടെ ഇൻകകളുടെ ഔദ്യോഗിക പ്രദേശമെന്ന പരിഗണന നൽകാതെ ശേഷം കൈയൊഴിയപ്പെടുകയും ചെയ്തു. പ്രദേശികമായി അറിയുന്ന പ്രദേശമായിരുന്നെങ്കിലും നൂറ്റാണ്ടുകളോളം ഈ മേഖല പുറം ലോകത്താൽ ശ്രദ്ധിക്കപ്പെടാതെ കിടന്നു. അമേരിക്കൻ ചരിത്രകാരനായിരുന്ന ഹിറാം ബിങ്ങ്ഹാം ആണ്‌ 1911 ഇതിനെ പുറം ലോകത്തിന് പരിചയപ്പെടുത്തിയത്. അന്നുമുതൽ ഈ പ്രദേശം വിനോദ സഞ്ചാരികളേയും ചരിത്രകാരൻമാരേയും ആകർഷിക്കുന്ന മേഖലയായി മാറി. 1867 ൽ തന്നെ ജർമ്മൻ വ്യാപാരിയായ ഓഗസ്റ്റോ ബേൺസ് ഈ സ്ഥലം കണ്ടെത്തിയിരുന്നു എന്നാണ്‌ അടുത്തകാലത്തെ വെളിപ്പെടുത്തലുകൾ നൽകുന്ന സൂചന. അതുപോലെ ബ്രിട്ടീഷ് ക്രിസ്തുമത പ്രചാകരനായ തോമസ് പേയ്നെ, ജർമ്മൻ എൻജിനീയറായ ജെ.എം. വോൻ ഹാസെൽ എന്നിവർ ഹിറാമിനേക്കാൾ മുൻപ് 1874 ൽ തന്നെ ഇവിടെ എത്തിചേർന്നു എന്നതിന്‌ ചില തെളിവുകൾ ലഭിച്ചിട്ടുമുണ്ട്.

1981 ൽ പെറു ഇതിനെ സം‌രക്ഷിത ചരിത്രസ്മാരകമായി പ്രഖ്യാപിച്ചു, 1983 ൽ യുനെസ്കൊ ഇതിനെ ലോകപൈതൃക പട്ടികയിൽ ഉൾപ്പെടുത്തുകയും ചെയ്യുകയുണ്ടായി. സ്പാനിഷ് അധിനിവേശ കാലത്ത് ഇത് നശിപ്പികപ്പെടാതെ കിടക്കുകയാണുണ്ടായത്, ഇപ്പോൾ ഇതിനെ പ്രാധാന്യമർഹിക്കുന്ന സാംസ്കാരികമായ സം‌രക്ഷിത മേഖലയായി കരുതിപ്പോരുന്നു.

മിനുസപ്പെടുത്തിയ കൽമതിലുകൾ ഉപയോഗിച്ചുള്ള പഴയ ഇൻകൻ കാല രീതിയിലാണ്‌ മാച്ചു പിക്ച്ചു നിർമ്മിക്കപ്പെട്ടിരിക്കുന്നത്. ഇതിലെ പ്രധാന കെട്ടിടങ്ങൾ ഇൻതിഹൊതാന, സൂര്യക്ഷേത്രം, മൂന്ന് ജനാലകളുടെ അറ എന്നിവയാണ്‌. ഇവയെല്ലാം മാച്ചു പിക്ച്ചുവിന്റെ പരിപാവന ജില്ല എന്ന് പുരാവസ്തുവിദഗ്ദ്ധന്മാർക്കിടയിൽ അറിയപ്പെടുന്ന സ്ഥലത്താണുള്ളത്. 2007 സെപ്റ്റംബറിൽ പെറുവും യാലെ സർവ്വകലാശാലയും തമ്മിൽ ഒരു കരാറിലേർപ്പെടുകയുണ്ടായി, ഇരുപതാം നൂറ്റാണ്ടിന്റെ ആദ്യത്തിൽ ഹിറാം ബിങ്ങ്ഹാം ഇവിടെ നിന്നും കടത്തികൊണ്ട് പോയ പുരാവസ്തുക്കൾ തിരിച്ചേൽപ്പിക്കുന്നതിനെ കുറിച്ചാണ്‌ ഈ കരാർ. 2003 ലെ കണക്ക് പ്രകാരം ആ വർഷം 400,000 സഞ്ചാരികൾ ഇവിടം വന്നുപോകുകയുണ്ടായി, ഇത്തരത്തിലുള്ള സന്ദർശകരുടെ പ്രവാഹം ഈ പ്രദേശത്തിന്റെ നിലനില്പിന്‌ ഹാനികരമാകുമോ എന്ന ആശങ്ക നിലനിൽക്കുന്നുണ്ട്.
ചരിത്രം

1460 ൽ ഇൻകൻ സാമ്രാജ്യം അതിന്റെ ഉന്നതികളിലെത്തിയ കാലത്താണ്‌ മാച്ചു പിക്ച്ചുവിന്റെ നിർമ്മാണം നടന്നത്. നിർമ്മാണ ശേഷം നൂറ് വർഷത്തിനകം തന്നെ ഉപേക്ഷിക്കപ്പെടുകയുണ്ടായി. സ്പാനിഷുകാർ ഈ മേഖലയിൽ അധിനിവേശത്തിനെത്തുന്നതിനു മുൻപ് തന്നെ പടർന്നുപിടിച്ച വസൂരി ബാധയെ തുടർന്ന് ഇവിടത്തുകാർ പൂർണ്ണമായും നശിച്ചു എന്നാണ്‌ കരുതപ്പെടുന്നത്, സ്പാനിഷുകാർക്ക് വിദൂര കേന്ദ്രമായ മാച്ചു പിക്ച്ചുവിനെ കുറിച്ച് അറിയാമായിരുന്നു എന്നതിന്‌ രേഖകളൊന്നും ഇല്ല.
കുറിപ്പുകൾ
അവലംബം

വർഗ്ഗം:മൺമറഞ്ഞുപോയ സംസ്കാരങ്ങൾ
പലസ്തീൻ (പ്രദേശം)

thumb|150px|ഫലസ്തീൻ പ്രദേശത്തിന്റെ ഒരു ഉപഗ്രഹ ചിത്രം, 2003-ൽ എടുത്തത്. രാജ്യാതിർത്തികൾ ചാരനിറത്തിൽ കാണിച്ചിരിക്കുന്നു.
മെഡിറ്ററേനിയൻ കടലിനും ജോർദാൻ നദിക്കുമിടയിലുള്ള പ്രദേശത്തെ സൂചിപ്പിക്കാൻ റോമൻ കാലഘട്ടം മുതൽ ഉപയോഗിച്ചു വരുന്ന പേരാണ് പലസ്തീൻ. വിശാലാർത്ഥത്തിൽ, ഒരു ഭൂമിശാസ്ത്ര സംജ്ഞയെന്ന നിലയിൽ, ഇന്നത്തെ ഇസ്രായേൽ, പലസ്തീനിയൻ പ്രദേശങ്ങൾ, ജോർദാൻ, ലെബനൻ, സിറിയ എന്നിവയുടെ ഭാഗങ്ങൾ, എന്നിവ ഉൾപ്പെടുന്നതാണ് പലസ്തീൻ. സങ്കുചിതമായ അർത്ഥത്തിൽ, ജോർദാൻ നദിയുടെ പടിഞ്ഞാറുള്ള മുൻ ബ്രിട്ടീഷ് അധികാര പലസ്തീന്റെ അതിർത്തിക്കുള്ളിലുള്ള പ്രദേശത്തെയാണ് ഈ പേര് സൂചിപ്പിക്കുന്നത്.
150px|thumb|പലസ്തീൻ ദേശീയ പതാക.|നടുവിൽ
150px|thumb|

ഫലസ്തീനിയൻ നാഷണൽ അഥോറിറ്റിയാൽ പ്രഖ്യാപിക്കപ്പെട്ടതും 100-ലധികം രാജ്യങ്ങൾ അംഗീകരിച്ചതുമായ ഫലസ്തീൻ രാജ്യത്തെയും (State of Palestine) ഈ പേരുകൊണ്ട് വിവക്ഷിക്കാം. 2012-ൽ ഐക്യരാഷ്ട്രസഭയിൽ നിരീക്ഷകരാഷ്ട്രപദവി ലഭിച്ചു. പലസ്തീന്റെ ജനനസർട്ടിഫിക്കറ്റ് എന്നാണ് മഹ്‌മൂദ് അബ്ബാസ് ഇതിനെ വിശേഷിപ്പിച്ചത്. ഇസ്രായേൽ-പലസ്തീൻ സംഘർഷങ്ങളുടെ പശ്ചാത്തലത്തിൽ പലസ്തീൻ എന്ന പേരിന്റെ ഉപയോഗം വളരെ വിവാദപരമായ ഒന്നാണ്.
പലസ്തീൻ പ്രദേശങ്ങൾ

നിലവിലെ കരാർ പ്രകാരം ഗസ്സയും വെസ്റ്റ്ബാങ്കും ആണ് പലസ്തീനിയൻ പ്രദേശങ്ങൾ. ഇതിൽ വെസ്റ്റ്ബാങ്കിൽ ഇസ്രയേൽ നിരവധി കുടിയേറ്റകേന്ദ്രങ്ങൾ നിർമ്മിച്ചുകൊണ്ടിരിക്കുന്നു. നിയമവിരുദ്ധമാണെങ്കിലും തങ്ങൾ അന്താരാഷ്ട്രനിയമങ്ങളെ മാനിക്കുന്നില്ലെന്ന് ഇസ്രയേൽ പ്രഖ്യാപിച്ചു.
അവലംബം


വർഗ്ഗം:ഏഷ്യയിലെ ഭൂപ്രദേശങ്ങൾ
വർഗ്ഗം:തർക്കപ്രദേശങ്ങൾ

വർഗ്ഗം:ഏഷ്യൻ രാജ്യങ്ങൾ

et:Palestiina